যশোর : যশোরের বাঘারপাড়ায় দু’দল মাদক ব্যবসায়ীদের মধ্যে ‘গোলাগুলিতে’ রাজু আহমেদ (৩২) নামে এক যুবক নিহত হয়েছেন। বৃহস্পতিবার ভোরে যশোর-মাগুরা মহাসড়কের বাঘারপাড়া উপজেলার খাজুরা ভাটার আমতলা নামক স্থানে এ ঘটনা ঘটে। ঘটনাস্থল থেকে একটি ওয়ান শুটারগান, এক রাউন্ড গুলি, একটি গুলির খোসা এবং তিন কেজি গাঁজা উদ্ধার করা হয়েছে। নিহত রাজু যশোরের চৌগাছা উপজেলার দিঘলসিংহা গ্রামের শহিদুল ইসলামের ছেলে। নিহত রাজুর বিরুদ্ধে মাদক ও চোরাচালানের ৮টি মামলা রয়েছে।